open-index/open-wikipedia-markdown huggingface dataset:
Karmøydialekt

**Karmøydialekten** har klare likheter med haugesundsk og resten av Rogaland.

Karmøy er ingen stor kommune, men det er likevel klare variasjoner i dialekt, spesielt på selve øya Karmøy. Her begynner også overgangen fra *ptk* til *bdg*, "de bløde konsonantene", som vi ellers finner i dialekter sørover til og med sørlandet. Bdg begynner omtrent ved Ferkingstad, og mønsteret forsterkes sørover øya. I Skudeneshavn sier man *noge* (for nåke/noe), *kaga* (for kaka/kake), veda (for veta/vite) og *piba* (pipa/pipe).

Også tonefallet varierer, fra haugesundsk i nord, til mer syngende i sør (som Ryfylke og Stavanger/Jæren).

I det hele tatt har Karmøys befolkning tradisjonelt hatt en «dragning» mot Stavanger, spesielt fra Åkrehamn og sørover. Dette hører man spesielt i Skudenes-området, der den bløte konsonanten fortsatt er i bruk. Trenden har etter hvert dreid mot Haugesund.

Karmøy er administrativt inndelt i fem soner, fra sør til nord: 
#Skudenes
#Åkrehamn/Vedavågen
#Kopervik
#Torvastad/Avaldsnes
#Fastlands-Karmøy

Man kan høre forskjeller på en person fra Norheim (Fastlands-Karmøy), Kopervik, Åkrehamn (Åkra) og Skudeneshavn.

Spesielt for sone 2 er lange vokaler på slutten av enkelte ord; f. eks gjerá (gjera, gjøre) nogé (nåke, någe, noe). Her finnes også en del ord som er inspirert av amerikansk, siden det i sin tid utvandret en hel del folk til USA. Dette sees også på navnebruk. Flere folk enn gjennomsnittlig har engelske navn, som Steven, Ken, June og Dorris.

I enkelte deler av Karmøy brukes også e-endinger i stedet for a/å-endelser, i hunkjønnsord. F.eks kjeringje (kjeringå/kjerringa), tråppe (trappå, trappa), øyne (øynå/øya).

Som mange andre steder ellers i Norge, har de særegne orda etter hvert blitt erstattet med bokmålsformer og tradisjonelt by-mål, spesielt blant ungdom. Det finnes også mange flere dialektord fra Karmøy, og de varierer fra sted til sted i kommunen.


fil:Karmøy2.1.ogg|Karmøy, kvinne 68 år: Stedsnavn ikke nevnt
fil:Karmøy1.1.ogg|Karmøy, kvinne 68 år: Stedsnavn nevnt
Siem Reap internasjonale lufthavn

**Siem Reap internasjonale lufthavn** (khmer: អាកាសយានដ្ឋានអន្តរជាតិសៀមរាបអង្គរ) (IATA: **REP**, ICAO: **VDSR**) er den flyplassen i Kambodsja som håndterer det største antallet passasjerer. Den ligger i Siem Reap, nær Angkor Vat, og er også kjent som **Angkor International Airport**. 

Terminalen slik den framstår idag ble offisielt åpnet 28. august 2006. 

## Rullebanen
* Lengde: 2550 m 
* Bredde: 45 m, med 2,5 m skuldre på hver side
* Vinkelrett taksebane: 1 (lengde: 240 meter, bredde: 20 meter og 10 meter skuldre). Under bygging: 1 (lengde: 600 meter, bredde: 23 meter og 15 meter av skuldre) 
* Antall stands: 8 
* Navigasjonshjelpemidler og visuelle hjelpemidler: 
** VOR / DME 
** NDB 
** PAPI 

## Flyselskaper og destinasjoner

## Statistikk
Passasjerer og flybevegelser per 2008:  

## Referanser

## Eksterne lenker
*
Midtdalen

**Midtdalen** er et popularisert navn på **Midt-[[Gudbrandsdalen]]** og består av de tre såkalte midtdalskommunene Nord-Fron, Sør-Fron og Ringebu.

I perioden 1967-1976 var Sør-Fron og Nord-Fron slått sammen til en kommune Fron, og det de seneste årene har det igjen kommet ulike forslag om kommunesammenslutning for disse to eller alle tre kommunene. Det siste ville gi omkring 13&nbsp;500 innbyggere i en storkommune.

## Kilder
* https://web.archive.org/web/20120516130328/http://www.oppland.no/Fag-og-tjenester/Regionalenheten/Nyheter-Naring/Tenketank-for-framtida-til-Midtdalen/
Qizilbash

**Qizilbash** eller **Kizilbash** (nastaliq: قزلباش - *Qızılbāš*; osmantyrkisk for «rødhoder»; tidvis også referert til som *Qezelbash* eller *Qazilbash*) er et navn gitt til en lang rekke sjiamuslimske militante grupper (*[[Ghulat|Ghulāt]]*) som blomstret i Aserbajdsjan fra slutten av det 13. århundre og fremover, og senere bidro til å grunnlegge Safavide-dynastiet i Iran. Uttrykket «rødhoder» er avledet fra deres karakteristiske karminrøde hodeplagg med tolv tredimensjonale *gores* (*tāj* eller *tark* på persisk), kjent som «Haydars krone» (تاج حیدر - *Tāj-e Ḥaydar*) på persisk. Dette hodeplagget indikerte deres tilslutning til den såkate tolver-sekten og Imāmah samt til Ḥaydar Ṣafawī, den åndelige lederen (*[[sjeik]]en*) for Safaviya-bevegelsen.  

Qizilbasherne levde spredt i Anatolia, men med størst konsentrasjon i øst. De var et folk som ikke ble anerkjent av Det osmanske riket og var derfor heller ikke under statens beskyttelse. Dette gjorde qizilbāsherne sårbare overfor forfølgelse og undertrykkelse. Qizilbash-folket hørte under safaviyya-ordenen, hvis sentrum lå i den aserbajdsjanske byen Ardabil. Den daværende lederen av ordenen, Shāh Ismā'īl, grunnla i 1501 Safavide-dynastiet og ga det undertrykte qizilbash-folket et nytt håp om frigjøring. 

## Se også
*Sufisme
*alevisme

## Referanser
Arkitekturåret 1709

**Arkitekturåret 1709** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1709.

## Hendelser

## Bygninger

* 1709→1716: I Praha blir arbeidet med Hradec Králové, biskopens residens, som er en av de mest forseggjorte barokkbygninger i byen påbegynt. 
* I Nantucket blir Woodbox Inn bygget av kaptein George Bunker.
* I Nara, Japan, blir Tōdai-ji-tempelet ombygget til sin nåværende form (opprinnelig bygget i 709).
*1705→1724: Byggingen av Blenheim Palace Woodstock, tegnet av John Vanbrugh pågår.
* 1700→1725: Oppdelingen av rue du Bac i Paris 
* 1699→1712: Byggingen av *[[Castle Howard]]* av John Vanbrugh og Nicholas Hawksmoor pågår.
* 1696→1713: Byggingen av palasset Schönbrunn i Wien av Johann Bernhard Fischer von Erlach pågår.

## Fødsler
* Johan Christian Conradi, dansk-tysk arkitekt (død 1779)

## Dødsfall
* 31. august – Andrea Pozzo, italiensk jesuitt, og maler, arkitekt og kunstteoretiker innen barokken (født 1642)

## Referanser
Master of the Moon

***Master of the Moon *** er det tiende og siste studioalbumet til Dio.

Det ble utgitt 7. september 2004 på Sanctuary Records i USA og på SPV i Europa. Jeff Pilson er bassist for første gang siden *[[Angry Machines]]* fra 1996, og igjen er Craig Goldy tilbake som gitarist. På grunn av andre forpliktelser kunne ikke Pilson bli med på den påfølgende turneen og ble erstattet av Rudy Sarzo, kjent fra blant andre Quiet Riot, Ozzy Osbournes band og Whitesnake. 

## Sporliste
#«One More for the Road» – 3:18
#«Master of the Moon» – 4:19
#«The End of the World» – 4:39
#«Shivers» – 4:15
#«The Man Who Would Be King» – 4:58
#«The Eyes» – 6:27
#«Living the Lie» – 4:25 
#«I Am» – 5:00
#«Death by Love» – 4:21 
#«In Dreams» – 4:26
#«The Prisoner of Paradise» (japansk bonusspor) – 4:01

## Personell
* Ronnie James Dio – vokal
* Craig Goldy – gitar & keyboard
* Jeff Pilson – bass
* Simon Wright – trommer
* Scott Warren – keyboard

## Eksterne lenker
*
Marine-Brigade von Loewenfeld

**3. Marine-Brigade** ble etablert av korvettenkapitän Wilfried von Loewenfeld i Kiel etter et mytteri blant soldatene og dette var det av de første frikorpsene som ble dannet i Tyskland etter første verdenskrig.

På oppfordring fra Gustav Noske den 3. februar 1919 stilte Loewenfeld frikorpset til disposisjon. I mars hadde brigaden en styrke på rundt 1&nbsp;500 mann. Den ble senere organisert som en infanteriavdeling og i juni 1919 satt inn mot streik i Berlin. Under den polske oppstanden i Øvre Schlesien ble den satt inn i kampene og vinteren 1919/1920 kjempen korpset ved Breslau. Til tross for de harde kampene i Oberschlesien, beholdt korpset en bataljon i Kiel for å holde mulige trusler fra venstresiden i sjakk, dette ble gjort gjennom rullering av styrkene i kamp, slik at disse ble skiftet ut hver annen måned.

Under Kappkuppet i mars 1920 inntok korpset Breslau. Etter at kuppet feilet, trakk korpset seg ut. Korpset vble deretter satt inn i kampene mot de kommunistiske opprørerne i Ruhrområdet, i området rundt Bottrop, hvor det i dag er en minnestein for de som falt i kampene og den nærliggende gaten ble omdøpt til Loewenfeldstraße til ære for korpset.

Korpset ble oppløst i midten av mai 1920, etter mer enn to års kamp. Loewenfeld og en rekke andre av de sentrale ble gjenopptatt i Reichsmarine.

## Noen kjente medlemmer

* Lothar von Arnauld de la Perière, senere viseadmiral
* Erich Bey, kontreadmiral   
* Wilfried von Loewenfeld, leder av frikorpset
* Bernhard Rogge, kontreadmiral   
* Albert Leo Schlageter

## Eksterne lenker
* Marine-Brigade von Loewenfeld
Norsk salmeleksikon

***Norsk salmeleksikon*** er et leksikon for salmer som har vært i norske salmebøker fra middelalderens Missale Nidarosiense til 1900-tallets Landstads reviderte salmebok og Nynorsk Salmebok. Det er basert på hymnologen Paul Emil Rynning sitt arbeid og utgitt posthumt på Det Norske Samlaget i 1967.

## Bakgrunn
På bakgrunn av Paul Emil Rynnings omfattende studier av salmer i bruk i Norge er alle åndelige sangbokutgivelser fra tiden før 1800 tatt med i leksikonet. I tiden etter 1800 er bare salmebøker, salmebokutkast og salmeboktillegg tatt med. Kristelige sangbøker til bruk på bedehus og i kristelige organisasjoner eller private utgivelser av sanger eller salmer er ikke tatt med.

Etter at professorene Einar Molland, Francis Bull og Sigmund Mowinckel i et brev til styret for Det Norske Videnskaps-Akademi i 1957 anbefalte at Rynnings verk burde trykkes, måtte det gjøres et omfattende arbeid for å tilrettelegge for publisering. Dette ble gjort av fakultetsbibliotekar Kaare Haukaas, hymnolog Lars Aanestad og Christian Rynning.

## Innhold
I tillegg til å gi en oversikt over salmer til kirkebruk i Norge har leksikonet en oversikt over innledninger på andre språk, en oversikt over forfattere og oversettere, en omfattende bibliografi og en oversikt over 23 salmebøker til kirkebruk i Norge.

### Salmar til kyrkjebruk i Noreg
Hoveddelen av leksikonet er på om lag 300 sider. Den gir informasjon om 4028 salmer som har vært brukt i Den norske kirke.

### Salmediktarar, umsetjarar og vølarar
Leksikonet har 28 sider med kortfattede opplysninger om salmediktere og oversettere. For alle disse er det også oppgitt hvilke salmer de har skrevet eller oversatt. Dette gjøres med nummerhenvisning til salmene i leksikonets hoveddel.

### Bibliografi
Bibliografien er delt inn i «Hymnologisk litteratur», «Millomaldermanuskript» og «Prenta og handskrivne samlingar». Den siste delen er på 60 sider og delt inn etter årstal mellom 1496 og 1927.

## Eksterne lenker
* Norsk salmeleksikon hos nb.no
Arkitekturåret 1710

**Arkitekturåret 1710** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1710.

## Hendelser
* 5. juni : Innvielse av det nye kapellet i Versailles, tegnet av Robert de Cotte.

## Bygninger

* St. Pauls katedral i London, tegnet av Christopher Wren fullføres.
* 1709→1716: I Praha pågår arbeidet med Hradec Králové, biskopens residens, som er en av de mest forseggjorte barokkbygninger i byen. 
*1705→1724: Byggingen av Blenheim Palace i Woodstock, tegnet av John Vanbrugh pågår.
* 1700→1725: Oppdelingen av rue du Bac i Paris 
* 1699→1712: Byggingen av *[[Castle Howard]]* av John Vanbrugh og Nicholas Hawksmoor pågår.
* 1696→1713: Byggingen av palasset Schönbrunn i Wien av Johann Bernhard Fischer von Erlach pågår.

## Fødsler
* 7. februar – François II Franque, fransk arkitekt (død 1793)
* 1. juli – Esprit-Joseph Brun, fransk arkitekt (død 1802)
* 10. desember – Johan Christian Wentzinger, tysk billedhugger, maler og arkitekt (død 1797)
* Antonio Rinaldi, italiensk arkitekt og interiørarkitekt (død 1794)

## Dødsfall
*William Bruce, skotsk arkitekt (født 1630)
*Robert Mylne, skotsk arkitekt (født 1633

## Referanser


## Se også
Craig Goldy

**Craig Goldy** (født 6. november 1961 i La Mesa, California) er en amerikansk gitarist, mest kjent som medlem av heavy metal-bandet Dio. 

Goldy hadde tre perioder i Dio, 1986&ndash;1988, 1999&ndash;2002 og fra 2004 til bandet ble oppløst ved Ronnie James Dios død i mai 2010. Han spilte i bandene Vengeance, Rough Cutt og Giuffria før han ble gitarist i Dio. Han har også turnert som konsertgitarist for det britiske bandet Budgie.

## Diskografi
;Rough Cutt
* *Try A Little Harder* (1983)

;Giuffria
* *Giuffria* (1984)

;Dio
* «Time To Burn» på *Intermission* (konsert-EP) (1986)
* *[[Dream Evil]] (1987)
* *Magica (2000)
* *[[Master of the Moon]]* (2004)

;Craig Goldy's Ritual
* *Hidden In Plain Sight* (1991)

;Solo
* *Insufficient Therapy* (1993)
* *Better Late Than Never* (1995)

## Eksterne lenker
* 
* 
*
Agia

**Agia** (fra gresk *Αγία*), er et (hunkjønns)ord for helgen, eller *sankt* (*st.*), vanligvis forkortet *ag*. *Agia* forekommer også som stedsnavn, del av stedsnavn, og i navn på kirker, hovedsakelig i Hellas og Kypros. Eksempel på bruk er den kypriotiske byen Agia Napa.

## Se også
* Agios, hankjønnsvariant av samme betydning i flertallsform. Flertallsformen brukes som tiltaleord (når man henvender seg til én person) for å vise høflighet eller respekt.
Pionerbosetningen

**Pionerbosetningen** er et begrep som brukes om den aller første bølgen av bosetning på Den skandinaviske halvøy i begynnelsen av eldre steinalder. 

En regner nå med at de aller tidligste spor av mennesker i Norge dateres til ca. 10 400 år før nåtid (BP). Lenge mente man at boplassene på Høgnipen i Rakkestad, Østfold var de eldste, men det er i løpet av de siste 20 år funnet og undersøkt et stort antall lokaliteter langs hele norskekysten, fra Østfold til Varanger. Boplassen Galta 3 på Rennesøy i Ryfylke har vært bebodd i flere faser gjennom en lang årrekke, den eldste bosetningen kan være så tidlig som 10 500 BP, men dateringsmetoden kan være noe usikker. Like gammel må boplassen Pauler 1 være; den ble lokalisert i traseen for ny E18 mellom Larvik og Telemark grense, og ble undersøkt i 2008. Her synes bare å ha vært én kort bosetningsfase ca. 10 400 BP. Denne boplassen regnes til nå som den hittil eldste kjente boplass i det nåværende Norge.

Man ser noen ganger at beinfunnene fra Blomvåg i Hordaland og Skjonghelleren i Møre og Romsdal blir benevnt som de eldste spor etter menneskelig aktivitet i Norge. Disse funnene er imidlertid sterkt omdiskutert, og konklusjonen imøtegås fra arkeologisk hold.

Gjenstandsmaterialet fra de tidligste boplassene viser entydig kontakt med Ahrensburgkulturen på kontinentet, og man regner med det er herfra de første mennesker på Den skandinaviske halvøy kom. De kan ha tatt seg over Norskerenna fra Nordsjøfastlandet («Doggerland»), eller via det som nå er den svenske vestkysten. Hvilken vei er nå vanskelig å fastslå. Mobile jeger-sankere flytter seg raskt, og det later til at hele kysten og et stykke inn i landet har vært besøkt i løpet av relativt kort tid; så kort at det kan være vanskelig å skille med de dateringsmetoder som står til rådighet.

## Referanser


## Litteratur
* Ingrid Fuglestvedt: *Phenomenology and the Pioneer Settlement on the Western Scandinavian Peninsula*. Bricoleur forlag, Göteborg 2009

## Eksterne lenker
* www.forskning.no
Arkitekturåret 1801

**Arkitekturåret 1801** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1801.

## Hendelser

## Bygninger

* New London Havnefyrhus i New London, Connecticut fullføres.

## Priser
* Prix de Rome, ukjent

## Fødsler
* 21. januar - Christian H. Grosch, norsk arkitekt (død 1865) 
* 17. februar - August von Voit, tysk arkitekt (død 1870) 
* 24. mars - Immanuel Nobel d.y., svensk ingeniør, arkitekt, oppfinner og industrimann (1872)
* 11. mai – Henri Labrouste, fransk arkitekt (død 1875)
* 4. juni – James Pennethorne, engelsk arkitekt (død 1871)
* 15. juli - Giuseppe Segusini, italiensk arkitekt og byplanlegger (død 1876)
* 25. september - Eduard Knoblauch, tysk arkitekt (død 1865) 
* 20. oktober - Melchior Berri, sveitsisk arkitekt (død 1854)
* Giuseppe Balzaretto, italiensk arkitekt (død 1874)
* Hother Bøttger, norsk arkitekt (død 1857)
* Ferdinando Magagnini, italiensk møbelsnekker og arkitekt (død 1874)
* Giacomo Paronuzzi, italiensk billedhugger, arkitekt og restaurerer (død 1839)

## Dødsfall
*8. august - Michael Stapleton, irsk arkitekt (født 1747)
*Ennemond Alexandre Petitot, fransk arkitekt (født 1727)
*Giuseppe Salvetti, italiensk ingeniør og arkitekt (født 1734)
*Leonardo de Vegni, italiensk arkitekt (født 1731)
Sopho Nizharadze

**Sopo Nizjaradze** (; IPA: [sɔpʰɔ niʒɑrɑdzɛ]; engelsk: Sopho Nizharadze; født 1986) er en georgisk sanger som representerte Georgia i Eurovision Song Contest i 2010 med låten «Shine». Hun er også kjent som Sofia Nizharadze.

## Eurovision Song Contest 2010
Sopo Nizjaradze ble internt valgt som Georgias representant av den georgiske rikskringkasteren. Over hundre sanger ble sendt inn, og seks av disse, skrevet av kjente låtskrivere, ble valgt ut til finalen. Den nasjonale finalen ble avholdt i Tbilisi 27. februar. Etter at juryen og folket hadde stemt, sto «Shine» igjen som vinner. Låten kom på niendeplass i den internasjonale finalen.

## Referanser


## Eksterne lenker
* 
* World of Sofia
Geotermisk energi på New Zealand

**[[Geotermisk energi]] på New Zealand** står for om lag 10 % av landets produksjon av elektrisk energi, med en installert effekt på rundt 600 MW. Sammen med noen få andre land har New Zealand tallrike geotermiske felt som kan utnyttes for energiproduksjon, og kan vise til noen av verdens første geotermiske energiverk i stor skala.

## Geotermiske felt
Utforsking av New Zealands geotermiske felt har vært svært omfattende, og i løpet av 1980-årene var de fleste feltene kartlagt. Av 129 felt, er 14 i 70–140&nbsp;°C-området, sju i 140–220&nbsp;°C-området og 15 i >220&nbsp;°C-området. Høytemperaturfeltene er hovedsakelig konsentrert rundt Taupos vulkanske sone sentralt på Nordøya, men det finnes geotermiske felt spredt over hele landet, fra Ngawha Springs i Northland til tallrike varme kilder på Sørøya, de fleste assosiert med forkastninger og andre tektoniske formasjoner.

## Liste over geotermiske kraftverk på New Zealand

## Referanser


## Eksterne lenker
* Geothermal energy in New Zealand Fra *Te Ara Encyclopedia of New Zealand*
Kuchi-folket

**Kuchi-folket** (fra det persiske ordet *koch* som betyr «migrasjon») er et pashtunsk nomadefolk i Afghanistan som i hovedsak tilhører stammene Ghilzai, Kakar, Lodi, Ahmadzai samt Durrani, men av og til kan det også være noen balutsjere blant dem. I det lokale morsmålet pashto brukes begrepet *kochian* om denne etniske gruppen. 

Det er tre millioner kuchier i Afghanistan, hvorav minst 60&nbsp;% fremdeles er fullt nomadiske og mer enn 100&nbsp;000 har vært fordrevet på grunn av naturkatastrofer som flom og tørke de siste årene.

## Historie

Historisk sett avstod kuchi-folket fra politikk fordi de er nomader, men den afghanske konstitusjonen har likevel gitt dem ti seter i parlamentet. Hashmat Ghani Ahmadzai er en av de kjente personene som tilhører denne etniske gruppen. Bestemmelsene er skrevet inn i Afghanistans grunnlov (artikkel 14) og har som mål å forbedre velferden til kuchi-folket, herunder bestemmelser om bolig, representasjon og utdanning. Ifølge FNs høykommissær for flyktninger eide kuchi-folket 30&nbsp;% av landets geiter og sauer, og de fleste kamelene i flere år før den 30 år lange krigsperioden, og de var i hovedsak også ansvarlig for å bidra med slaktedyr, ull, ghee og quroot til den nasjonale økonomien.  

Kuchi-folket ble også favorisert av de afghanske kongene, som selv var av pashtunsk opprinnelse, siden slutten av 1880-årene. De ble tildelt *firman*, eller kongelige proklamasjoner, som ga dem tillatelse til å bruke sommerbeitene over hele Afghanistan i en langvarig «pashtuniseringsprosess». Under Taliban-regimet var kuchi-folket en viktig faktor og tilhenger av Taliban og deres leder Muhammed Omar. Følgelig har de etniske gruppene i nord (hazarere, tadsjikere, usbekere og turkmenere) en langvarig mistro til kuchi-folket. 

## Sårbarhet

Kuchi-folket har blitt identifisert av FN Assistance Mission in Afghanistan som en av de mest sårbare befolkningsgruppene i landet. I takt med Afghanistans befolkningsvekst har motstridende krav over sommerbeiter, både for kultivering og fast husdyrhold, skapt konflikter over landområder i sentrale og nordlige Afghanistan. Kuchi-folkets økonomi og livskvalitet rammes hardt av avgiftene de må betale for hvert husdyr som går over i en annens eiendom, i tillegg til de stadig tilbakevendende tørkeperiodene som nå forekommer med økende hyppighet.

## Referanser


## Litteratur
* Vogelsang, Willem. 2002. *The Afghans*. Blackwell Publishers, Oxford. ISBN 0-631-19841-5

## Eksterne lenker
* 
*  Afghanistan: Threat of ethnic clashes over grazing land
Arkitekturåret 1802

**Arkitekturåret 1802** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1802.

## Bygninger
* St. Philip Neri-tempelet i Guadalajara, Jalisco, Mexico blir fullført.
* Four Courts i Dublin, tegnet av James Gandon, fullføres.

## Priser

* Prix de Rome, ukjent.

## Fødsler
* 14. februar - Francesco Ronzani, italiensk arkitekt (død 1869)
* 28. februar – Ernst Friedrich Zwirner, tysk arkitekt (død 1861)
* 29. august – Charles Texier, fransk arkitekt og arkeolog (død 1871)
*Giovanni Santini, italiensk arkitekt (død 1868)

## Dødsfall
* 3. februar - Francesco Maria Ciaraffoni, italiensk arkitekt og maler (født 1720)
* 16. september – Christian Joseph Zuber, dansk arkitekt (født 1736)
* Carlo Bianconi, italiensk maler, billedhugger og arkitekt (født 1732)
* Gaspare Turbini, italiensk arkitekt (født 1728)
* Johann Heinrich Bartholomäus Walter, tysk arkitekt (født 1734)
Kamkata-viri

**Kamkata-viri** er det største nuristanispråket og omfatter hoveddialektene kata-vari, kamviri og mumviri. Kata-vari og kamviri defineres ofte som to separate språk, men ifølge språkforskeren Richard Strand utgjør de ett språk. Språket tilhører den indoiranske gren i den indoeuropeiske språkfamilien. 

Kamkata-viri snakkes av stammene kata, Kom, mumo, ksto og noen mindre, tidligere nuristanistammer i deler av Afghanistan og Pakistan. Det er dialektale forskjeller blant brukerne av kamkata-viri i Pakistan. De mest brukte alternative navnene er *bashgali* eller *kati*, som er avledet fra khowar. 

Kamkata-viri snakkes av 18&nbsp;700 kata-folk (15&nbsp;000 i Afghanistan, drøyt 3&nbsp;700 i Pakistan) og rundt 5&nbsp;500 (eller opp i mot 10&nbsp;000) kom. Lesekyndigheten er lav: under 1&nbsp;% for mennesker som har det som morsmål, og mellom 15&nbsp;% og 25&nbsp;% for mennesker som har det som andrespråk. Kativiri-dialekten kan høres på radio i Afghanistan.

## Eksterne lenker
*  Kati på ethnologue.com
*  The Kamkata. ''Richard F. Strand: Nuristan, Hidden Land of the Hindu-Kush''.
*  The Kâta. ''Richard F. Strand: Nuristan, Hidden Land of the Hindu-Kush''. 
*  The Kom. ''Richard F. Strand: Nuristan, Hidden Land of the Hindu-Kush''.
*  The Mumo. ''Richard F. Strand: Nuristan, Hidden Land of the Hindu-Kush''.
Arkitekturåret 1803

**Arkitekturåret 1803** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1803.

## Bygninger
* Raj Bhavan i Kolkata, Vest-Bengal, India blir fullført.

## Priser

* Prix de Rome, ukjent.

## Fødsler
* 15. februar - Ludwig Persius, prøyssisk arkitekt (død 1845)
* 25. april - Ignazio Gardella, italiensk arkitekt (død 1867)
* 27. april - Pietro Selvatico, italiensk arkitekt, kunstkritiker og kunsthistoriker (død 1880)
* 3. august – Joseph Paxton, engelsk arkitekt (død 1865)
* 29. november – Gottfried Semper, tysk arkitekt (død 1879)
* David Bryce, skotsk arkitekt (død 1876)

## Dødsfall
…
Chartreuse

**Chartreuse** (uttales: [ʃaʀtʀøz]) er en fransk urtelikør laget av munker fra Karteuserordenen, populært siden 1740-tallet. Likøren består av destillert alkohol foredlet med 130 urteekstrakter. I dag blir likøren produsert i en fabrikk i den nærliggende byen Voiron (Isère) under oppsyn av munkene fra klosteret. Ordenen (og likøren) er oppkalt etter hovedklosteret i Grande Chartreuse, noe nord for byen Grenoble, Frankrike.

## Referanser


## Eksterne lenker
*
Tregami

**Tregami**, **trigami** eller **gambiri** er et nuristanispråk som snakkes av tregami-folket i landsbyene Gambir og Katar i distriktet Watapur i den afghanske provinsen Konar. Språket tilhører den indoiranske gren i den indoeuropeiske språkfamilien. 

Ethnologue anslår dets brukerantall til å være 1&nbsp;000 (per 1994). Brukerne av tregami er i hovedsak muslimer, og lesekyndigheten blant brukerne er lav: mindre enn 1&nbsp;% for mennesker som har det som morsmål, og 5&nbsp;% til 15&nbsp;% for mennesker som har det som andrespråk.

Tregami har en leksikalsk likhet på rundt 76-80&nbsp;% med språket kalasha-ala, som snakkes i den nærliggende Waygaldalen i vest og i Ghaziabad-distriktet i øst. 

## Eksterne lenker
*  The Tregâmi. ''Richard F. Strand: Nuristan, Hidden Land of the Hindu-Kush''
*  Tregami på ethnologue.com
Bugok gasskraftverk

** Bugok gasskraftverk** er et varmekraftverk i provinsen Nord-Chungcheong, Sør-Korea. Det har en installert produksjonskapasitet på 990 MW fordelt på 2 like store blokker med 2+1 gassturbiner. Brenseltypen er LNG. Operatør er GS EPS Co. Utbyggingen skjedde omkring 1996–2008.

Teknologien er delvis levert av Siemens og Doosan. 

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Power Plants in South Korea».
Liste over radiodirektører i NRK

**Radiodirektøren** i NRK Radio var fra 1963 til 2000 tittelen på den øverst ansvarlige for NRKs radiokanal(er).

Riksprogramsjef Olav Midttun var radioens øverste ansvarlige fra etableringen av NRK i 1933 og fram til krigen, og fra 1945 til 1947. I årene 1948–1962 var kringkastingssjef Kaare Fostervoll radioens øverste sjef, med Thorstein Diesen som programsjef. Ved hans død i 1962 ble Leif Rustad konstituert programsjef. I 2000 ble den såkalte kringkastermodellen innført i NRK, og stillingen som radiodirektør og fjernsynsdirektør ble erstattet av en felles kringkasterdirektør.

## Liste over radiodirektører i NRK

## Referanser
Bundang kraftverk

** Bundang kraftverk** er et varmekraftverk i provinsen Gyeonggi, Sør-Korea. Det har en installert produksjonskapasitet på 600 MW fordelt på en blokk med 5+1 gassturbiner. Brenseltypen er LNG og fyringsolje. Operatør er Korean South-East Power Co. Utbyggingen skjedde omkring 1990–1993.

Teknologien er delvis levert av ABB og Mitsui. 

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Power Plants in South Korea».
Waigali

**Waigali**, eller **waigeli**, er et nuristanispråk som snakkes av nuristanifolk i provinsen Nuristān og i noen landsbyer i den sentrale delen av Konar-provinsen i Afghanistan. Det opprinnelige navnet er **kalasha-alâ** eller bare **kalasha**. Språket tilhører den indoiranske gren i den indoeuropeiske språkfamilien. 

Ifølge Badshah Munir Bukhari er språkets brukere anslått til 1&nbsp;500 (2000, Van Driem) og i overveiende grad muslimske. Lesekyndigheten blant brukerne er lav: mindre enn 1&nbsp;% for mennesker som har det som morsmål, og mellom 15&nbsp;% og 25&nbsp;% for mennesker som har det som andrespråk.

Waigali har en leksikalsk likhet på ca. 76-80&nbsp;% med språket tregami. 

Det er ikke er noen nærmere tilknytning mellom kalasha-ala og kalasha-mun. Disse to språkene stammer fra forskjellige grener i den indoiranske språkgruppen. Ifølge språkforskeren Richard Strand innførte tilsynelatende kalash-folket i Chitral betegnelsen for det tidligere Kafiristan Kalash, som på et ukjent tidspunkt utvidet sin innflytelse til Chitral-regionen.

## Eksterne lenker
*  Waigali på ethnologue.com
*  The Kalasha. ''Richard F. Strand: Nuristan, Hidden Land of the Hindu-Kush''.
Yulchon gasskraftverk

** Yulchon gasskraftverk** er et varmekraftverk i provinsen Nord-Jeolla, Sør-Korea. Det har en installert produksjonskapasitet på 500 – 677 MW fordelt blokk med 2+1 gassturbiner. Brenseltypen er naturgass. Operatør er Meiya Power Company Ltd. Utbyggingen skjedde omkring 2002&ndash;2005.

Stedet har også en tilknyttet brenselscelle (fuel cell) som produserer 2 x 2,4 MW effekt.

Teknologien er delvis levert av Siemens, Hyundai og Doosan.

## Se også
* Liste over verdens største olje- og gasskraftverk

## Eksterne lenker
* IndustCards – «Gas Turbine and Combined-Cycle Power Plants in South Korea».
* Meiya Power Company – Projects . Besøkt 27. desember 2011.
Wakhi

**Wakhi**  er et indoiransk språk i den østiranske språkfamilien. Det er nært beslektet med andre sørøstiranske språk (pamirspråk og pashto). Språket snakkes av wakhi-folket. Wakhi er i dag truet av utryddelse. 

## Eksterne lenker
*  Wakhi på ethnologue.com
*  Wakhi-folket
Samrangjin kraftverk

**Samrangjin kraftverk** er et pumpekraftverk i Miryang i Sør-Gyeongsangprovinsen i Sør-Korea, som utnytter vannkraft. Det har en installert produksjonskapasitet på 600 MW basert på kunstig vannreservoar. Operatør er selskapet Korean Western Power Co.

## Se også
* Liste over verdens største vannkraftverk

## Referanser


## Eksterne lenker
* KoWePo.
Pyeongtaek kraftverk

** Pyeongtaek kraftverk** er et varmekraftverk ved Incheon i det nordvestlige Sør-Korea. Det har en installert produksjonskapasitet på 1.400 MW basert fyringsolje og tungolje. Anlegget har kombinasjonssyklus gassturbiner. Operatør er selskapet Korean Western Power Co.

Videre er ***Pyeongtaek 2*** et nyere, kombinasjonssyklus-verk med gassturbiner, som brenner naturgass med en effekt av 480 MW.

## Se også
* Liste over verdens største olje- og gasskraftverk

## Eksterne lenker
* KoWePo.
Norske Reklamefotografer

**Norske Reklamefotografer** (NRF) er en landsdekkende ideell forening med rundt 100 medlemmer. Foreningen er en faglig og sosial møteplass for fotografer som primært arbeider innenfor reklamefoto.

I sitt politiske arbeid fokuserer organisasjonen på opphavsrett og fotografutdanning.

Organisasjonen har fra 1994 arrangert den faglige konkurransen Gullsnitt.

## Eksterne lenker

* Foreningens hjemmesider
Gunsan kraftverk

** Gunsan kraftverk** er et helt nybygd varmekraftverk ved Gunsan i Nord-Jeolla i det vestlige Sør-Korea. Det har en installert produksjonskapasitet på 718 MW basert LNG og naturgass. Anlegget har kombinasjonssyklus gassturbiner. Operatør er selskapet Korean Western Power Co. 

## Se også
* Liste over verdens største olje- og gasskraftverk

## Referanser
Wulingyuan

**Wulingyuan** (kinesisk: &#27494;&#38517;&#28304;, pinyin: *Wǔlíngyuán*) er et område i provinsen Hunan i Kina, berømt for sine cirka 3100 store sandsteinspilarer i kvartsitt, noen av dem mer enn 200 meter høye. Området er en del av byprefekturet Zhangjiajie og ligger omkring 270 km fra provinshovedstaden Changsha.

I 1992 ble Wulingyuan oppført på UNESCOs verdensarvliste.

## Eksterne lenker
* 
* Die teuersten Sehenswürdigkeiten Chinas
Incheon kraftverk

**Incheon kraftverk** er et varmekraftverk ved Incheon i det nordvestlige Sør-Korea. Det har en installert produksjonskapasitet på 1.150 MW basert på LNG og fyringsolje. Anlegget har kombinasjonssyklus gassturbiner med 2 x 250 MW og 2 x 235 MW. Operatør er selskapet Korea Midland Power Co. Det ble utbygd 1970&ndash;1978.

## Se også
* Liste over verdens største olje- og gasskraftverk

## Eksterne lenker
* IndustCards – «Gas- and Oil-fired Plants in China, South Korea & Taiwan»
Ulsan kraftverk

**Ulsan kraftverk** er et varmekraftverk ved Ulsan i det østlige Sør-Korea. Det har en installert produksjonskapasitet på 1&nbsp;800 MW basert naturgass og tungolje. Anlegget har kombinasjonssyklus Siemens gassturbiner med 3 x 400 MW og 3 x 200 MW. Operatør er selskapet Korea East-West Power Co. Det ble utbygd 1970–1981.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas- and Oil-fired Plants in China, South Korea & Taiwan»
Borgulfsens betasuppe

***Borgulfsens betasuppe*** er et norsk underholdningsprogram med Knut Borge og Torkjell Berulfsen som gikk på NRK-TV fra 1992 til 1993. Programmet ble sendt på lørdagskveldene og var lagt opp som et magasinprogram med mange innslag fra norsk og utenlandsk TV. Innslagene var i all hovedsak komiske og ble valgt ut ifra seernes ønsker.

## Referanser


## Eksterne lenker
* 
* ''Borgulfsens festsuppe'' på NRK TV
Endelig fredag (NRK)

***Endelig fredag*** var et norsk direktesendt underholdningsprogram som gikk på NRK i 1993. Programmet gikk på fredagskveldene og var en blanding av underholdning og nyheter. Programmet ble ledet av Rolv Wesenlund, Anne Grosvold og Ole Kristen Harborg.

Programmet ble dårlig mottatt av seerne.

## Referanser


## Eksterne lenker
*
TVG – Tenke det, ville det, gjøre det!

***TVG – Tenke det, ville det, gjøre det!*** var et norsk talkshow med Egil Rafto som gikk på NRK fra 1994 til 1995. Programmet gikk på fredagskveldene.

Premieren ble sett av over 400 000.

## Referanser


## Eksterne lenker
*
Skal – skal ikke… ?

***Skal, skal ikke .. ?*** er et norsk underholdningsprogram med Ivar Dyrhaug som gikk på NRK i 1995. Programmet gikk på lørdagskveldene.

Programmet ble dårlig mottatt av TV-anmelderne.

Premieren ble sett av , noe som gjorde det til ukens mest sette program. Siste program ble sett av 1,2 millioner, bare slått av *[[KLMs Vorspiel]]* (1,4 millioner).

## Referanser


## Eksterne lenker
*
Marita Moltu

**Marita Moltu** (født 1968) er en norsk politiker for Partiet De Kristne, tidligere fra Kristelig Folkeparti. 2. oktober 2015 ble hun varaordfører i Bergen kommune og nestleder i komité for helse og sosial. I perioden 2011–2015 var hun kommunalråd i Bergen kommune, nestleder for oppvekstkomiteen i bystyret og gruppeleder for Kristelig Folkepartis bystyregruppe.   

Hun var 1. vara for KrF til Bergen bystyre fra 29. oktober 2007 til 1. oktober 2009. Fra 1. oktober 2009 til 31. oktober 2011 møtte hun fast i bystyret. Sin yrkesbakgrunn har Marita Moltu fra StatoilHydro. I mars 2018 meldte hun seg ut av KrF og i august inn i Partiet De Kristne.

Marita Moltu er gift med Tomas Moltu, tidligere byråd for barnehage og skole i Bergen, også han fra Partiet De Kristne og tidligere fra KrF. 

## Referanser
Helg i solnedgang

***Helg i solnedgang*** var et norsk underholdningsprogram og talkshow som gikk på NRK1 i 1996. Programmet ble produsert av NRK Troms gikk i løpet av åtte fredagskvelder og ble ledet Inger-Gunn Sande.

Premieren ble sett av 696 000 og fikk karakteren 4,8.

Gjester i første program var Kåre Willoch, Vegard Ulvang og Vladimir Smirnov. Siste program ble gjestet av Mikkel Gaup, Cecilie Leganger, Amanda Marshall og Kim Larsen.

## Referanser


## Eksterne lenker
*
Hindko

**Hindko** (ہندکو, हिन्दको [hindkoŭ]), også kjent som **hindku** eller **hinko**, er et indoarisk språk som tilhører undergruppen lahnda. Det snakkes av hindkowaner i Pakistan og Nord-India, samt av hindki-folk i Afghanistan. Hindko er forholdsvis nært beslektet med punjabi. Selve navnet *hindko* (som er en sammentrekning av *hindaku*) er pashtunsk og betyr «indisk fjell», et begrep pashtunerne ga til folket som migrerte fra «hind», som ifølge dem lå like øst for Indus. Ordet *hindko* har også blitt tolket som «Indias språk». Begrepet finnes også i greske referanser til den fjellrike regionen i det østlige Afghanistan og nordlige Pakistan som Καύκασος Ινδικός (*Kaukasus Indikus*, eller Hindu Kush).

Språket snakkes i områdene Khyber Pakhtunkhwa (inkludert hazarere), Punjab (inkludert Attock) og i Pakistan-administrerte Kashmir av rundt 1,2 til 2 millioner mennesker. På det meste finnes det 4 millioner mennesker som bruker språket. Det snakkes av en rekke ulike folk. Det finnes ingen standard hindko, men de sørlige dialektene er lettere å forstå for alle brukere enn de nordlige. Enklest å forstå for andre hindkospråklige er dialektene fra Peshawar og Talagang. 

Det finnes ingen generiske navn for brukerne fordi de tilhører forskjellige etniske grupper og har en tendens til å identifisere seg selv ut fra større familier eller kaster. Imidlertid blir folket fra den største gruppen i distriktene Haripur, Abbottabad og Mansehra anerkjent kollektivt som Hazarewal, navngitt etter den tidligere Hazara-divisjonen som omfattet disse distriktene. I Peshawar by blir de kalt peshawari eller kharay av pashtunerne, som har betydningen «bybeboere» eller hindkowan.

## Referanser


## Eksterne lenker
*  Hindkos uoffisielle hjemmeside
*  Hindko på ethnologue.com
Macaoisk pataca

**Macaoisk pataca** er valutaen i Macao, en del av Kina som har selvstendig valuta. 1 pataca deles inn i 100 *avos* (entall: *avo*).

Myntrekken er 10, 20 og 50 avos og 1, 2, 5, og 10 pataca. Sedler utstedes i 10, 20, 50, 100, 500, og 1000 pataca.


File:10 Avos 1968 Macao.jpg|10 avos, 1968
File:50 Avos 1978 Macao.jpg|50 avos, 1978
File:Macau-1Pataca-1952.jpg|1 pataca, 1952
File:Macau-5Patacas-1971.jpg|5 pataca, 1971


File:50 Avos 1982 Macao.jpg|50 avos, 1982
File:10 Avos 1988 Macao.jpg|10 avos, 1988
File:20 Avos 1982 Macao.jpg|20 avos, 1982


File:10 Avos 2007 Macao.jpg|10 avos, 2007
File:50 Avos 1993 Macao.jpg|50 avos, 1993
File:1 Pataca 2007 Macao.jpg|1 pataca, 2007
File:5 Pataca 2007 Macao.jpg|5 pataca, 2007


## Referanser
Brestanica kraftverk

**Brestanica kraftverk** er et varmekraftverk i Slovenia. Installert total produksjonseffekt er 323 MW. Operatør er energiselskapet Termoelectrarna Brestanica d.o.o. Brenseltypen er naturgass og LFO – det eneste anlegget i Europa med en slik brenselskombinasjon. Anlegget har to konvensjonelle 114 MW-blokker med gassturbiner, og en nyere 95 MW-blokk, med 2+1 gassturbiner. Anlegget ble utbygd fra omtrent 1940 og stod ferdig i 2001.

## Se også
*Liste over verdens største olje- og gasskraftverk

## Eksterne lenker
* IndustCards – «CCGT Power Plants in Europe – other»
Neogoveidae

* Se systematisk inndeling

**Neogoveidae** er en gruppe av edderkoppdyr som tilhører ordenen vekjerringer (Opiliones). 

## Utseende
Små (kroppslengde 1-5 mm), brunlige vevkjerringer uten øyne. De er middlignende med ganske korte bein med tykke ledd. Kroppen har tydelig segmenterte ryggplater og et klart skille mellom platene på over-og undersiden. Pedipalpene er små og spinkle, chelicerene ganske lange og fremoverrettede.

## Levevis

## Utbredelse
De fleste kjente artene stammer fra det nordlige Sør-Amerika, men familien er også kjent fra Florida og Vest-Afrika.

## Systematisk inndeling

Det er foreløpig bare beskrevet 12 arter, men det er ca. 50 arter som er identifisert av eksperter på gruppen.

* Edderkoppdyr (Arachnida)
** Vevkjerringer (Opiliones) 
*** underorden **[[Cyphophthalmi]]** (Simon, 1879)
**** overfamilie Ogoveoidea
***** familie Neogoveidae Shear, 1980
****** slekten *[[Huitaca]]* Shear, 1979 (Colombia) – minst 7 ubeskrevne arter
******* *[[Huitaca ventralis]]* Shear, 1979
****** slekten *[[Metagovea]]* Rosas Costa, 1950 – minst 17 ubeskrevne arter
******* *[[Metagovea disparunguis]]* Rosas Costa, 1950 (Colombia)
******* *[[Metagovea oviformis]]* Martins, 1969 (Brasil: Manaus)
******* *[[Metagovea philipi]]* Goodnight & Goodnight, 1980 (Ecuador)
****** slekten *[[Metasiro]]* Juberthie, 1960 (Florida, Georgia, Sør-Carolina)
******* *[[Metasiro americanus]]* (Davis, 1933)
****** slekten *[[Neogovea]]* Hinton, 1938 – minst 12 ubeskrevne arter
******* *[[Neogovea immsi]]* Hinton, 1938 (Pará, Brasil; under stokker i fuktig skog)
******* *[[Neogovea kamakusa]]* Shear, 1977 (Essequibo District, Guyana)
******* *[[Neogovea kartabo]]* (Davis, 1937) (Kartabo, Guyana)
******* *[[Neogovea microphaga]]* (Martens, 1969) (Brasil)
****** slekten *[[Parogovia]]* Hansen, 1921 (Guineabukta, Sierra Leone)
******* *[[Parogovia gabonica]]* (Juberthie, 1969) (Gabon)
******* *[[Parogovia pabsgarnoni]]* Legg, 1990 (Sierra Leone)
******* *[[Parogovia sironoides]]* Hansen, 1921 (Bioko)

## Kilder
* Benavides, Ligia & Giribet, Gonzalo (2007): An illustrated catalogue of the South American species of the cyphophthalmid family Neogoveidae (Arthropoda, Opiliones, Cyphophthalmi) with a report on 37 undescribed species. *Zootaxa* **1509**: 1-15. PDF

## Eksterne lenker
*
Creeque Alley

**«Creeque Alley»** er en selvbiografisk amerikansk sang med melodi og tekst av John Phillips og Michelle Phillips fra The Mamas & the Papas. Den ble skrevet i 1967.

Sangen forteller historien om hvordan gruppen ble dannet. Sangens tittel er avledet fra stedet Creeque alley, hjemmet til en klubb i Jomfruøyene, hvor The Mamas & the Papas tilbragte tiden.

Linjen *«Duffy's good vibrations, can't go on indefinitely»* refererer delvis til Hugh Duffy, eieren av klubben på Creeque Alley. Duffy eier nå Chez Shack i Vieques, Puerto Rico.

Den var den femte sangen på albumet *The Mamas & the Papas Deliver*.

Sangens tekst nevner direkte eller indirekte flere artister og band som var en del av musikkscenen på den tiden, innbefattet de to andre medlemmene av The Mamas & the Papas, Cass Elliot og Denny Doherty (tidligere også kjent som The Mugwumps) samt Zal Yanovsky, John Sebastian, Roger McGuinn, Barry McGuire.

Flere steder, som er viktig for The Mamas & the Papas' historie, blir også nevnt i teksten, for eksempel The Night Owl Cafe i Greenwich Village.

Ordene *«Greasin' on American Express cards»* går tilbake til The Mamas & the Papas tid i Jomfruøyene, da medlemmene levde på sine American Express-kort.

Sangen er notabel som hitsingle, hvor tittelen ikke blir nevnt i teksten.

## Norske versjoner
Terje Mosnes har skrevet en norsk tekst. Hans norske tittel er «Fri form». Ole Paus og Øystein Sunde har skrevet en annen norsk tekst med tittelen «Den store telefonkatastrofen».

### Innspillinger

## «Den store telefonkatastrofen» med Øystein Sunde

Øystein Sunde ga ut en norsk coverversjon med tittelen «Den store telefonkatalogen» den 27. september 1976 på Sundes musikkalbum *[[På sangens vinger]]* (Philips 6317&nbsp;045). Ole Paus og Sunde skrev den norske teksten. Paus skrev mesteparten.

Dette er Sundes lengste utgitte innspilling og den eneste fra ham som overskrider 5 minutter. Sundes norske tekst ble trykket på omslaget til *På sangens vinger*, og tar for seg problematikken vedrørende å bestille fasttelefon i 1970-årene. Mot slutten blir tekstens jeg stadig vekk ringt opp og forstyrret. Det hele ender med at han blir rasende og knuser telefonapparatet. Dette igjen kan teoretisk sett ha vært inspirert av «The Telephone» fra albumet *[[Mind Your Love (album)|Mind Your Love]]* (utgitt 1975) med Jerry Reed. I den sangen blir jeg-personen rasende på en sentralborddame.

## Musikere og instrumenter<small></small>
*Øystein Sunde: vokal, gitarer, dobro
*Egil Kapstad: piano
*Terje Venaas: bass
*Svein Christiansen: trommer
*Marit Syvertsen: kvinnelig telefonstemme
*Ole Paus: korstemmer, mannlige telefonstemmer 

## Referanser
Malženice gasskraftverk

**Malženice gasskraftverk** er et varmekraftverk i Slovakia. Installert total produksjonseffekt er 430 MW. Operatør er energiselskapet E.ON. Brenseltypen er naturgass. Anlegget har en blokk med gassturbiner. Anlegget ble utbygd fra omtrent 2007 og stod ferdig i 2010. Utstyret er i stor grad levert av Siemens.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «CCGT Power Plants in Europe – other»
Bratislava gasskraftverk

**Bratislava gasskraftverk** er et varmekraftverk i Slovakia, ved hovedstaden Bratislava. Installert total produksjonseffekt er 215 MW. Brenseltypen for anlegget er naturgass. Det stod ferdig i 1998. Operatør er PPC Energy Group.

De totale CO<sub>2</sub>-utslippene i 2008 var ca. 444&nbsp;876 tonn, mens det samme årets kvote som var 691&nbsp;322 tonn.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «CCGT Power Plants in the Czech and Slovak Republics»
Kongsberg Trekkspillklubb

**Kongsberg Trekkspillklubb** er en trekkspillklubb fra Kongsberg i Buskerud fylke. Den ble grunnlagt i 1972 og har omtrent 300 medlemmer fordelt på tolv orkestre. Klubben fokuserer på trekkspill og torader i sitt arbeid. De har arrangert flere norgesmesterskap og gitt ut flere plater. Klubben har flere Norgesmestere blant sine medlemmer. Klubbmedlemmet Anette Skullestad har utgitt en egen plate med torader. En av klubbens grupper, Jenny's, har også gitt ut CD med toradermusikk. Trekkspillklubben ble nominert til Folkelarmprisen 2023 i klassen dansespel for albumet *Sandsværtradisjoner i nytt driv*.

## Referanser


## Eksterne lenker
* 
*
Data kan drepe

***Data kan drepe*** (orig: *Menace Unseen*) er en britisk thrillerserie på tre episoder som gikk på ITV i 1988. Hovedrollen spilles av Ian Ogilvy.

Den ble sendt i NRKs Detektime sommeren 1991 under tittelen «Data kan drepe».

## Handling
En dataspesialist dør da hans egen hjemme-computer eksploderer. Alt utstyret smelter i den intense varmen som oppstår. Det mystiske dødsfallet gjør at kollega Duncan Free blir nysgjerrig (Ian Ogilvy). Han starter sin egen etterforskning og etterhvert blir også enken dratt inn i saken. I tillegg til dette får han også hjelp fra en mystisk mann som kaller seg Larry Knight. Han skjønner snart at det er mektige krefter som står bak drapet og innser samtidig at hans eget liv er i fare.

## Referanser


## Eksterne lenker
*
Kragerø Biograf

**Kragerø Biograf** er en kino som holder til i Gamle Kragerøvei 4 i Kragerø. Kinoen har vært i drift siden 1904 og har en sal med 172 seter. Kinoen ble totalskadet i brann etter at en nitratfilm begynte å brenne. Kinoen fikk nytt lydanlegg og ny maskin med 4000-meter-spole i 1984, og oppgraderte lyd, lerret og stoler i 1998. Ny digital projektor installert i 2011, og Atmos lydanlegg i 2018.

## Eksterne lenker
*
Vresova gasskraftverk

** Vresova gasskraftverk** er et varmekraftverk ved byen Vresova i Tsjekkia, som avløste et eldre gasskraftverk fra 1960. Installert total produksjonseffekt er 370 MW fordelt på to like store blokker med enkle gassturbiner. Brenseltypen for anlegget er naturgass, kullgass og syngass fra kullutvinning. Det stod ferdig i 1999. Operatør er Sokolovská uhelná. Utstyret kommer fra Alstom og Skoda.

De totale CO2-utslippene i 2008 var ca. 4.258.461 tonn, mens det samme årets kvote som var 4.478.948 tonn.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «CCGT Power Plants in the Czech and Slovak Republics»
Stylocellidae

* Se systematisk inndeling

**Stylocellidae** er en gruppe av edderkoppdyr som tilhører ordenen vevkjerringer (Opiliones). Fordi dette er en gammel gruppe, og artene ser ut til å spre seg meget langsomt (mange er bare kjent fra typelokaliteten), har de blitt tatt i bruk som modellorganismer i biogeografi, for å utrede sammenheng mellom ulike områder.

## Utseende
Små til middelsstore (kroppslengde 1-7 mm) vevkjerringer med avlang kropp og forholdsvis korte bein. Slekten *[[Stylocellus]]* har øyne, de andre to slektene ikke.

## Levevis

## Utbredelse
Familien er utbredt i Sørøst-Asia fra India i vest til det vestlige Ny-Guinea i øst.

## Systematisk inndeling

Det er foreløpig beskrevet ca. 35 arter, men det er kjent over 100.

* Edderkoppdyr (Arachnida)
** Vevkjerringer (Opiliones) 
*** underorden **[[Cyphophthalmi]]** (Simon, 1879)
**** gruppe Tropicophthalmi
***** familie Stylocellidae Hansen & Sørensen, 1904
****** slekten *[[Fangensis]]* Rambla, 1994 — Thailand, 4 arter
****** slekten *[[Leptopsalis]]* Thorell, 1882 – Sumatra, én art
****** slekten *[[Meghalaya (vevkjerring)|Meghalaya]]* Giribet, Sharma & Bastawade, 2007 — India, én art
****** slekten *[[Miopsalis]]* Thorell, 1890 — Pulau-Pinang, Malaysia, én art
****** slekten *[[Stylocellus]]* Westwood, 1874 – Indonesia og Malaysia, 27 arter

## Kilder
* Clouse, R.M., De Bivort, B.L. og Giribet, G. (2010): A phylogenetic analysis for the South-east Asian mite harvestman family Stylocellidae (Opiliones: Cyphophthalmi) - a combined analysis using morphometric and molecular data. *Invertebrate systematics*, **23**: 515-529. 

## Eksterne lenker
*